Diamanter varer evig

Diamanter varer evig (originaltittel: Diamonds Are Forever) er en James Bond-film fra 1971 regissert av Guy Hamilton. Dette er den syvende filmen om James Bond. Hovedrollen som Bond spilles av nok en gang av Sean Connery. Dette var forøvrig den siste Bond-filmen med Connery i hovedrollen. Han returnerte imidlertid i rollen i den uoffisielle Bond-filmen Aldri si aldri (1983). Andre sentrale roller spilles av Jill St. John og Charles Gray.  Manus er basert på Ian Flemings spionroman med samme tittel, fra 1956. I denne filmen må Bond atter kjempe mot Blofeld, som denne gangen har planer om å skaffe seg verdensherredømme ved hjelp av et laservåpen basert på edelstener.

Filmen ble forholdsvis godt mottatt av kritikerne og ble en stor publikumssuksess.

 Handling 
Diamanter forsvinner ut av Sør-Afrikas gruver uten å ta veien om de vanlige illegale kanaler. Britisk etterretning blir interessert i å finne ut hvor og hvorfor og setter derfor agent 007 på saken. Etterhvert finner han ut det er hans gamle erkefiende Blofeld (Charles Gray) som står bak. Blofeld hamstrer diamanter for å bruke dem i sin lasersatellitt. Ved hjelp av denne har han tenkt å bringe USA, Sovjet og Kina i kne for selv å kunne bli verdenshersker. Fra sin «festning» ute i havet setter han sin djevelske plan ut i livet. Sammen med den vakre smugleren Tiffany Case (Jill St. John), kaster Bond seg ut i en intens jakt for å stoppe hans vanvittige planer.

 Om filmen 
venstre|miniatyr|200x200pk|Connery under innspillingen av filmen, fra AmsterdamAnmelderne
Filmen ble forholdsvis godt mottatt av kritikerne, noe som gjenspeiles i at den har fått 67% på Rotten Tomatoes (2012).Rotten Tomatoes Den amerikanske filmanmelderen Roger Ebert gav den 3 av 4 stjerner.

Anmelderne i Dagbladet og VG gav den terningkast fem.Filmfront Anmelderen på nettstedet CINERAMA gav den terningkast tre i 2001 og skrev følgende: «jeg føler at dette nok er den dårligste Bond-filmen i serien, da forutsatt at man holder Never say never utenfor. Connery virker litt uinspirert på meg, og filmen sliter med kjedelige karakterer med lite futt. Skurkene er platte, og avlivningspatruljen Mr. Kidd og Mr. Wint må være de to minst vellykkede i serien». 

Publikum
Den innbrakte $116 millioner på verdensbasis, hvorav $43,8 millioner i USA alene. Den er forøvrig den åttende mest innbringende Bond-filmen i USA (inflasjonsjustert).Boxofficemojo - James Bond Filmen innbrakte rekordhøye $15,6 millioner dollar på verdensbasis de første 12 dagene. Noe som var verdensrekord til da.Aftenposten morgen - Den siste James Bond filmen (14.1.1972, s.6) Produksjonskostnadene var på $7,2 millioner.The Numbers

Den ble den niende mest besøkte filmen ved Oslo-kinoene i 1972. Besøkstallet var på 73 850.Aftenposten aften - Rekordinntekt på Oslo-kinoene (10.1.1973, s.13) Totalt besøk ved Oslo-kinoene for denne filmen var 125 850.Oslo kino

Priser
Filmen ble nominert til en Oscar for beste lyd samt en Golden Screen.IMDb awards

 Rollebesetning 
 Sean Connery : James Bond
 Jill St. John : Tiffany Case
 Charles Gray : Ernst Stavro Blofeld
 Lana Wood : Plenty O'Toole
 Jimmy Dean : Willard Whyte
 Bruce Cabot : Albert R. 'Bert' Saxby
 Putter Smith : Mr. Kidd
 Bruce Glover : Mr. Wint
 Norman Burton : Felix Leiter
 Joseph Fürst: Dr. Metz
 Bernard Lee: M
 Desmond Llewelyn : Q
 Leonard Barr : Shady Tree
 Lois Maxwell : Miss Moneypenny
 Joe Robinson : Peter Franks
 David de Keyser : Doktor Tynan
 Laurence Naismith : Sir Donald Munger
 David Bauer : Mr. Morton Slumber
 Ed Bishop : Klaus Hergesheimer
 Lola Larson : Bambi
 Trina Parks : Klopfer
 Denise Perrier : Marie

 Referanser 

 Eksterne lenker 


Kategori:James Bond-filmer
Kategori:Britiske actionfilmer
Kategori:Filmer fra 1971
Kategori:Engelskspråklige filmer
Kategori:Filmer lagt til Las Vegas
Kategori:Filmer lagt til Mexico
Kategori:Filmer lagt til Amsterdam